《和梅圣俞食鲙歌》
宋代·刘攽

黄河赤鲤非龙材，欲化不化烦风雷。随波浮沉偷自得，网罗失身成暴腮。

火鬐锦鬣鳞雪霜，红眼照耀珠夜光。若无鲲鲕与虾蚪，安见品格非寻常。

主人爱客不计钱，少妇缕鲙情可怜。蜀姜吴橘正相益，炊菰絮羹还慊然。

燕人寸腴不足贵，专诸全䏑非珍味。属餍默怀一饭报，欲令主人千万岁。

白玉换米桂作薪，主人家居长不贫。卖鱼一值任公子，厌鲙与遍长安人。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。